Христо Смирненски
Копушкоземетръсна песен

chitanka.info

На Понто

Ден денувам в улиците прашни,

нощ прекарвам — без сънища страшни,

нямам каси,

нямам даже хижа,

нямам страх, ни

полунощна грижа

леле море,

дивни ученички,

море тихи

борови горички.

Бог богува — хич се и не чува,

трус бушува — нека си бушува.

Не ме стряскат

земетръси пусти,

няма бяг по

гащи и по фусти.

Леле мои

прелестни съседки,

море чудни

панорами редки.

Трус яви се — крачка през прозора,

крачка сторя — ето ме на двора,

не търкалям

се по стълби вити,

няма писък,

ни глави разбити.

Леле моя

къща без етажи,

море леки

кат перо багажи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.